(sz.) napirend

Előterjesztve: Kerületfejlesztési és Településüzemeltetési Bizottsághoz

**E** **L Ő T E R J E S Z T É S**

**a Képviselő-testület 2018. szeptember 27-i rendes ülésére**

**Tárgy:** Döntés a Nigériai Szövetségi Köztársaság budapesti Nagykövetsége előtt kizárólagos várakozóhely kijelöléséről

**Készítette:** Vincek Tibor osztályvezető

**Egyeztetve:** Dankó Virág alpolgármester

**Látta:** dr. Szalai Tibor jegyző

dr. Murai Renáta jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

Tárgyi témában a Külgazdasági és Külügyminisztérium Protokoll Főosztálya megkereste a Budapest Főváros II. Kerületi Önkormányzatot, mivel korábban a Nagykövetség Levél utcai oldalán a Kerületfejlesztési és Településüzemeltetési Bizottság 61/2018 (II.15.) határozatában forgalmi okokból nem támogatta kizárólagos parkolóhely kijelölését. A Rómer Flóris utca felöli oldalon jelenleg 2 db kizárólagos parkolóhely került kijelölésre. Jelen előterjesztésben a Levél utcai kizárólagos várakozóhely kijelölése helyett, mivel a korábbi elutasítás indokai változatlanul fennállnak, további 2 db kizárólagos parkolóhely kijelölését, és díjmentes használatba adását javasoljuk a Rómer Flóris utca 57. előtt.

Az utak forgalomszabályozásáról és a közúti jelzések elhelyezéséről szóló 20/1984. (XII. 21.) KM rendelet 35.8 b) pontja szerint a várakozási tilalom hatálya alól felmentett járművek meghatározott körét feltüntető kiegészítő tábla elhelyezhető a diplomáciai testületek székhelyéül szolgáló épületek előtt.

Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet 36-38. §-ai rendelkeznek a kizárólagos használatú várakozóhelyek kijelöléséről. A kizárólagos használatú várakozóhelyek létesítéséhez a hozzájárulást – a tulajdonos önkormányzat egyetértése alapján – az út forgalomtechnikai kezelője adja ki.

A Főv. Kgy. rendelet szerint: *A diplomáciai testületek legfeljebb az épületük homlokzatának hosszában kijelölhető darabszámú kizárólagos használatú várakozóhelyet – a diplomáciai viszonosság figyelembe vételével – díjmentes használatba kaphatnak. A díjmentes használatról a kerületi önkormányzat tulajdonában lévő közterületek esetén a kerületi önkormányzat képviselő-testülete, a Fővárosi Önkormányzat tulajdonában lévő közterületek esetén – a Fővárosi Közgyűléstől átruházott hatáskörben eljárva – a főpolgármester dönt.*

Az előterjesztést Önkormányzatunk Kerületfejlesztési és Településüzemeltetési Bizottsága megtárgyalta és azt a 239/2018. (VII.12.) sz. határozatával a Képviselő-testületnek elfogadásra javasolta.

**Határozati javaslat:**

A Képviselő-testület úgy dönt, hogy a Budapest II. kerület, Rómer Flóris utca 57. sz. alatti Nigériai Szövetségi Köztársaság budapesti Nagykövetsége Levél utcai oldalán forgalmi okokból továbbra sem jelölhető ki kizárólagos parkolóhely, azonban a Rómer Flóris utca 57. szám előtt további 2 db kizárólagos várakozóhely kijelölését és annak díjmentes használatba adását **diplomata rendszámú járművek részére támogatja.**

**Felelős**: Polgármester

**Határidő**: 2018. október 1.

A határozat elfogadásához egyszerű többség szavazati arány szükséges.

Budapest, 2018. szeptember 17.

**Dr. Láng Zsolt**

**Polgármester**